በቆላ ተንቤን የሚገኘው የጁንታው የመጨረሻ ምሽግ ተከቦ እርምጃ እየተወሰደ ይገኛል
 የጁንታው የአመራር ቡድን  የታየባቸው ቦታዎች ላይ ጥቃት እየተፈጸመ ነው  ጌትነት ተስፋማርያም  ተንቤን:- በቆላ ተንቤን የሚገኘው የጁንታው የመ ጨረሻ ምሽግ በሀገር መከላከያ ሰራዊት በሶስት አቅጣጫ ተከቦ እርምጃ እየተወሰደበት እንደሚገኝ ተገለጸ። በቆላ ተምቤን የጁንታውን አመራር ለመያዝ የሚ ደረገውን ዘመቻ እየመሩ ያሉት በመከላከያ ሰራዊት  የ31ኛ ክፍለ ጦር ምክትል ኦፕሬሽን አዛዥ ኮሎኔል ሻምበል በየነ እንደገለጹት፤ ከመቀሌ ቢሮው ለቆ የሸሸው የጁንታው አመራር በቆላ ተንቤን የመጨረሻ ምሽጉ ላይ ይገኛል። የመከላከያ ሰራዊትን የጁንታውን የመጨረሻ ምሽግ በተለያዩ አቅጣጫዎች ከቦ እርምጃ እየወሰደ ይገኛል። ቆላተምቤን ወርቅ አምባ ከተማ ላይ የመጨረሻ ምሽጉን ያደረገውን የጁንታውን አመራር ለመያዝ አሊያም ለመደምሰስ መከላከያ ሰራዊት በመረጃ የተደገፈ እርምጃ እየወሰደ ይገኛል ያሉት ኮሎኔል ሻምበል፤ ከአድዋ መስመር የመጣው ሰራዊት አካባቢውን ለመቆጣጠር እየገሰገሰ እንደሆነ እና ከሃውዜን እና መቀሌ መስመር ያለውም ወደ ቦታው በከፍተኛ ወኔ እየተጠጋ እንደሚገኝ ገልጸዋል። መከላከያ
ሰራዊቱ ወርህ የሚባል ትልቅ ወንዝ መሻገር አይችልም በሚል አካባቢ የጁንታው ታጣቂዎች ማጥቃት ቢፈጽምም ሰራዊቱ ወደ አካባቢው ተጠግቶ ከወርቅ አምባ 10 ኪሎ ሜትር ላይ እንደሚገኝ አመልክተዋል። እንደ ኮሎኔል ሻምበል ከሆነ፤ በቆላ ተምቤን ወርቅ አምባ አካባቢ የመሸገው ጁንታው በምድር ከሚወሰድበት እርምጃ ባለፈ በአየር ጭምር እርምጃ ተወስዷል። በአየርና በድሮን አውሮፕላኖች በተወሰደ እርምጃ ወርቅ አምባ አካባቢ ሲንቀሳቀሱ ከነበሩ ሰባት የጁንታው ዘመናዊ ተሽከርካሪዎች ወድመዋል። በአካባቢው
የነበሩ የጁንታው የቀድሞ ባለስልጣናትም በየአቅጣጫው ተበታትነዋል። <<ከአጥፊው ቡድን ጋር በርካታ ሀገር የከዱ ጄኔራሎች፤  የፖለቲካ እና የአስተዳደር አመራሮች እንደሚገኙም በቂ መረጃ  ተገኝቷል>>
ያሉት ኮሎኔል ሻምበል፤ ከተገኘው መረጃም ከጁንታው አመራር ከዶክተር ደብረጺዮን ገብረሚካኤል አንስቶ እነ ጌታቸው ረዳ፣ ስዩም መስፍን፤ አቦይ ስብሃት እና በርካታ የአጥፊው ቡድን አባላት በአካባቢው እንደሚገኙ እንደታወቀ ገልጸዋል። ከመከላከያ
የከዱ ጄኔራል ከበደ እና ጄኔራል ጆን የሚባሉ ተፈላጊዎች የጁንታውን አመራር ሽፋን በመስጠት ላይ መሆናቸውን አመልክተው፣ሰራዊቱ የጁንታው ዋና አመራርና አጃቢዎችን እንዲሁም የኮማንዶ አባላቱን በብረት ለበስ ከቦ እንደሚገኙም ገልጸዋል።የጁንታው
ቡድን ከአመራር እስከ ደጋፊ ሃይሉን አሰባስቦ ቆላ ተምቤን መገኘቱን የገለጹት የግንባሩ አዛዥ፤ በአካባቢው ኮማንዶዎቹን በማሰማራት አይደፈርም በሚል ሲኩራራበት የነበሩ 10 ዙር ምሽጎች በመከላከያ ሰራዊት ቁጥጥር ስር ከመግባታቸውም በላይ በአካባቢውም በቀንና ማታ ጭምር እርምጃ እየተወሰደ መሆኑን አስታውቀዋል። የመከላከያ ሰራዊቱም የጁንታውን አመራር ከተቻለ ለመያዝ አሊያም ለመደምሰስ የሚያስችለውን እርምጃ በማካሄድ ላይ መሆኑን የተናገሩት ኮሎኔል ሻምበል፤ <<የጁንታው አመራር እና  የመጨረሻ ቡድን ቀለብ፣ ውሃ እና ነዳጅ አልቆበታል። ስለሆነም  በቅርብ ጊዜ በዝርዝር የተያዙ የጁንታው አመራር አባላትን እና  ተበታተኖ የሚገኘውን ወንጀለኛ የመልቀም ሥራ ይከናወናል>>
ብለዋል። የጁንታው
አመራር የሚፈልጋቸው ከተሞችን ውጊያ እንዳይካሄድባቸው እየለቀቀ ከሄደ በኋላ ለምን ቆላ ተምቤን ላይ መሽጎ ተቀመጠ የሚለው ግልጽ እንዳልሆነ የተናገሩት ኮሎኔል ሻምበል፤ አድዋን አክሱምን እና መቀሌ ከተማ የህግ ማስከበር እርምጃ እንዳይካሄድባቸው እየለቀቀ መሬት ይዞ እንኳን ሳይተኩስ መውጣቱን ገልጸዋል። ሽሬ ላይ ደግሞ ውጊያ ገጥሞ ህዝብ ለማስጨረስ ቢፎክርም አልተሳካለትም። አሁን
ላይ በተንቤን ውጊያ እንዲካሄድ የፈለገው ጁንታው ስልጣን ላይ በነበረበት ወቅት የተንቤን ህዝብ መብራት እንዳያገኝ እና በመሰረተ ልማት እንዳይጠቀም ሲያደርግ በመቆየቱና ህዝቡም ይህንን በተደጋጋሚ በግልጽ ይቃወም ስለነበር ህዝቡን ለጥቃት ለማጋለጥ ሊሆን እንደሚችል ማብራሪያ ሰጥተዋል። እንደ
ኮሎኔል ሻምበል ከሆነ፤ የጁንታው አመራር አሁን ላይ በተንቤን በመመሸግ ፣ውጊያ እንዲካሄድ እና የተንቤን ህዝብ እንዲያልቅ ያለውን ፍላጎት በግልጽ አሳይቷል። መከላከያ ሰራዊቱ ግን ለይቶ በሚወስደው እርምጃ ህዝብን ከጥቃት በመከላከል የጁንታው መገኛዎችና መዳረሻን ዒላማ ባደረገ ሁኔታ በመረጃ የተደገፈ እርምጃ እየወሰደ ይገኛል። ሰራዊቱ በሚወስደው እርምጃ የጁንታው ታጣቂ የነበሩ ወጣቶች ተይዘዋል። ከተያዙ ሰዎችም የሚገኙ ተጨማሪ መረጃዎችን በመያዝ የህግ ማስከበሩ ሥራ በተጠናከረ መንገድ እየተከናወነ ይገኛል ፤ የጁንታ አመራር በቅርቡ ለህግ ቀርቦ ፍርዱን እንዲያገኝ ይደረጋል ብለዋል።አዲስ
ዘመን ህዳር 27/2013 ዓ. ም 